Traian Berbeceanu, o nouă funcție după cea de prefect al Capitalei. Municipiul în care a fost numit manager public.
Traian Berbeceanu este de luni manager public al orașului Deva. Berbeceanu va avea aceleași atribuții ca și primarul. Traian Berbeceanu nu mai este, din data de 3 martie, prefect al Capitalei, fiind înlocuit de Alin Stoica.
Fostul prefect al Capitalei, Traian Berbeceanu, este de luni manager public al orașului Deva."De astăzi (luni-n.r.), domnul Traian Berbeceanu este manager public al municipiului Deva. Am semnat dispoziția", a anunțat luni, într-o conferință de presă, primarul orașului Deva, Nicolae Florin Oancea.Acesta a precizat că noul manager public va avea aceleași atribuții ca și primarul. "Atribuțiile pe care le am eu ca primar, le va avea și el ca manager public, va răspunde și de Poliția locală, de Direcția de Asistență Socială și de Direcția de fonduri europene", a spus primarul."Sunt încântat că am revenit în orașul unde m-am născut, unde am crescut și unde m-am format profesional, unde am performat și cred că a venit momentul să dau înapoi Devei măcar o parte din ce mi-a dat timp de 50 de ani", a declarat Traian Berbeceanu.Traian Berbeceanu nu mai este, din data de 3 martie, prefect al Capitalei, fiind înlocuit de Alin Stoica.